রাঘব জুয়ালকে এ বার দত্তক নিচ্ছেন শাহরুখ খান

ওয়েব ডেস্ক: আরিয়ান খানের (Aryan Khan) ‘দ্য ব্যাড্‌স অফ বলিউড’-এ নজর কেড়েছে রাঘব জুয়ালের (RaghaV Jual) অভিনয়। বিভিন্ন মহলে প্রশংসিত হচ্ছে তাঁর অভিনয়। ক্রমশ খান পরিবারের ঘনিষ্ঠ হয়ে উঠেছেন তিনি। এ বার কি রাঘবকে দত্তক নেবে শাহরুখের পরিবার?

আরিয়ান খানের ‘দ্য ব্যাড্‌স অফ বলিউড’-এ রাঘব জুয়ালের অভিনয় বিভিন্ন মহলে প্রশংসিত হচ্ছে। শুটিং সেটে আরিয়ানের সঙ্গে নাকি তাঁর এক অদ্ভুত সমীকরণ তৈরি হয়েছিল। অনায়াসেই তাঁর উপর ভরসা করতেন শাহরুখ-পুত্র। রাঘবের নিজস্ব দক্ষতার উপরেই ভরসা রাখতেন। এই ভাবে দু’জনের মধ্যে মনে রাখার মতো এক সমীকরণ তৈরি হয়েছে বলে জানান তিনি। রাঘব বলেছেন, “আমার আর আরিয়ানের সমীকরণটা ভয়ঙ্কর। আমাদের ভাবনাচিন্তা খুব মেলে।” শাহরুখের আসন্ন ছবি ‘কিং’-এও অভিনয় করছেন রাঘব। তাই তিনি মনে করেন, তিনিই প্রথম অভিনেতা, যিনি গোটা পরিবারের সকলের সঙ্গে কাজ করেছেন। রসিকতা করেই তাই রাঘব বলেন, “আমাকে শুধু ওঁরা দত্তক নিতে বাকি রেখেছে।”